Óvíst hvort nýjasta bakslagið seinki MAX þotunum Heimspressan , bandarísk flugmálayfirvöld og stjórnendur Boeing hafa fjallað um stöðuna á MAX þotunum um helgina . Ekki liggur hins vegar fyrir hvort nýjustu tíðindi verði til þess að vottun á þotunum dragist . MAX þota Icelandair í Berlín . Núverandi áætlun flugfélagsins geri ráð fyrir að þess háttar þota flytji á ný farþega þangað þann 7. janúar nk . Mynd : Berlin Tegel Spjótin hafa staðið á stjórnendum Boeing síðustu sólarhringa eftir að í ljós kom að þeir höfðu ekki upplýst flugmálayfirvöld vestanhafs um þriggja ára gömul samskipti flugmanna Boeing sem sýna fram á efasemdir þeirra um MCAS kerfið í MAX þotunum umtöluðu . En flugslysin tvö , þar sem 346 manns létu lífið , eru rakin til stýrikerfisins . Forstjóri bandaríska flugmálaeftirlitsins , FAA , kallaði á föstudag eftir skýringum frá Boeing á því hvers vegna ekki hafði verið upplýst fyrr um þessi samkipti flugmannanna . Heimspressan hefur fjallað um málið yfir helgina og tvær fréttatilkynningar hafa borist frá Boeing vegna stöðunnar . Í þeirri síðari , sem birt var í gær , segir að það liggi fyrir að þessar fyrrnefndu efasemdir flugmannanna hafi snúist um flugherminn , sem þá var ófullgerður , en ekki flugvélarnar sjálfar . Í tilkynningunni kemur fram að stjórnendur Boeing hafi fullan skilning á þeirri athygli sem málið hafi vakið . Þeir harma jafnframt að fyrrnefnd samskipti flugmannanna hafi ratað í fréttir án almennilegra útskýringa um að þeir hafi í raun ekki verið að skiptast á skoðunum um MAX þoturnar heldur flugherminn sem þeir voru að prófa á þessum tímapunkti . Ekki hefur komið fram hvort þetta nýjasta bakslag seinki endurkomu Boeing MAX þotanna enn frekar en áætlun Icelandair gerir ráð fyrir að flugvélarnar verði komnar í loftið strax eftir áramót . Stjórnendur Southwest og Air Canada gáfu það aftur á móti út í síðustu viku að þeir reikni ekki með þotunum fyrr en um miðjan febrúar . Og hjá Norwegian eru ekki lengur neinar MAX flugvélar í vetraráætluninni en henni lýkur í enda mars . Hvort Icelandair fylgi í kjölfarið kemur væntanlega í ljós á næstunni . Það hefur verið allur gangur á því með hversu löngum fyrirvara félagið hefur tekið MAX út úr áætlun . Það var t.d. ekki fyrr en þann þriðja maí sl. sem áætlun Icelandair fram í miðjan júlí var breytt . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is